[{"text_idx": "#000001", "text": "Tulemuslik ja teadlik kaasaegne juht\nPsu\u0308hholoogiliselt tugev ja enesekindel Sina\nKuidas rattur ja triatleet saab end hooajaks tippvormi treenida?"}, {"text_idx": "#000002", "text": "Juhile ja oma ala profile"}, {"text_idx": "#000003", "text": "U\u0308ks halb ja mitu head uudist e. ainult to\u0308o\u0308d rabades ei saa tipptegijaks"}, {"text_idx": "#000004", "text": "Pean kahjuks sind kurvastama. Erinevalt varem u\u0308hes postituses va\u0308idetust, ei ole lihtsalt kordades rohkem to\u0308o\u0308d tehes vo\u0303imalik saada maailmameistriks mistahes alal vo\u0303i valdkonnas. Ta\u0308psemalt, tehtud to\u0308o\u0308 maht on u\u0308ks oluline mo\u0303o\u0303dupuu. Kuid ainult to\u0308o\u0308maht, ainult u\u0308he liigutuse kordamine aastaku\u0308mnete kaupa viib sind...vilunud tu\u0308kito\u0308o\u0308liseks tehaseliinil. Ent mitte maailmameistriks. Aga mis peaks siis tegema?"}, {"text_idx": "#000006", "text": "Loen hetkel raamatut \u201cTalent is overrated\u201d, ajakirja Fortune toimetaja Geoff Colvini sulest, mis on hinnatud mitmesuguste ekspertide poolt maailma parimate eelmisel aastal ilmunud juhtimisraamatute sekka. Ning siin siis see, mida tema oma raamatus va\u0308idab, koos arvukate na\u0308idetega alates Tiger Woodsist ja male \u201cimelastest\u201d o\u0303dedest Polgaritest kuni Warren Buffetini (siia postitusse kahjuks ko\u0303ik ei mahu)."}, {"text_idx": "#000007", "text": "Lisaks to\u0308o\u0308mahule, korduste arvule on oluline to\u0308o\u0308 sisu, kvaliteet. See ei ole ka kindlasti see, mida meie tavaliselt mo\u0303tleme harjutamise, suure arvu korduste tegemise all. Golvin nimetab seda kaalutletud harjutamiseks (Deliberate Practice) ning kirjeldab seda la\u0308bi viie iseloomuliku joone (teemalaiendused minu poolt)."}, {"text_idx": "#000008", "text": "Esiteks. See on spetsiaalselt disainitud parandamaks tulemust. See ta\u0308hendab ka seda, et on olemas \u201cdisainer\u201d, o\u0303petaja, treener, kes aitab koostada konkreetse inimese jaoks konkreetset arengukava, vo\u0303ttes arvesse inimese hetkeseisu, tugevaid ja no\u0303rku ku\u0308lgi, ja\u0308lgib ka\u0308itumist jne. Ra\u0308a\u0308kimata sellest, et ko\u0303rvalvaataja saab tuua protsessi just selle \u2013 ko\u0303rvaltvaate, asja, mida inimesel endal on kaunis raske teha. Inimesed on reeglina ebaadekvaatsed enda hindajad."}, {"text_idx": "#000009", "text": "Ka on ko\u0303rvaltvaataja ja treeneri abiga kokku pandud kava eesma\u0308rk u\u0308ks \u2013 viia inimene uuele tasemele, ko\u0303rgemale tema hetkeoskustest ja vo\u0303imetest. See ta\u0308hendab ka inimese va\u0308lja toomist tema mugavustsoonist, uue o\u0303ppimist."}, {"text_idx": "#000010", "text": "See on ka vast olulisim vahe n.o\u0308 tavalise harjutamise ning kaalutletud harjutamise vahel. Esimese puhul on harjutamise eesma\u0308rk tavaliselt sa\u0308ilitada mingit taset ning pu\u0308sida olemasolevas mugavustsoonis, teha sedasama turvalist asja, mis siiani tehtud."}, {"text_idx": "#000011", "text": "Teiseks. Tegevuste suur korduste arv. See ta\u0308hendab to\u0308o\u0308 mahtu, ta\u0308hendab seda, et staarid teevad rohkem vajalikke kordusi kui keskpa\u0308rased. Kinnituseks eelmises samateemalises postituses toodud Berliini viiuldajate na\u0308ide. Ent samas on siin oluline ma\u0308rkida, et need korratavad liigutused on spetsiifilised."}, {"text_idx": "#000012", "text": "Toon na\u0308ite a\u0308riilmast. Juhi headust ei ole vo\u0303imalik hinnata selle ja\u0308rgi, kui mitu aastat ta on juhina to\u0308o\u0308tanud. See oleks harjutamine tava mo\u0303istes \u2013 mida rohkem aastaid ja kogemust, seda parem juht. Ent isegi kui juhil on suur kogemus juhtimise mitmetest tahkudest ja konkreetsetest olukordadest, see ei tee teda veel tippjuhiks kvaliteedi mo\u0303ttes. Po\u0303hjus on: ta ei pruugi olla tegelenud nende aastate jooksul enda kui juhi arenguga. Vaid keskendunud u\u0308ha uuesti ja uuesti lihtsalt asjade a\u0308ra tegemisele. Olen selliseid juhte kohanud palju ja to\u0303ena\u0308oliselt kohtan veelgi. See ei ole juht, kelle juures oleks hea to\u0308o\u0308tada."}, {"text_idx": "#000013", "text": "Kaalutletud harjutamise ajal la\u0308hevad kordustele tegevused, mis arendavad. Kui juht on niru empaatiavo\u0303imega, siis harjutab ta inimestega suhtlemisel nende mo\u0303istmist. Kui juht on kehva esineja, siis harjutab ta inimeste ees seismist jne. Konkreetsed tegevused parandamaks ka\u0308itumist konkreetsetes olukordades. Mitte tegema kordusi a la lihtsalt juht olema. Sama kehtib mistahes ametis \u2013 lihtsalt aastaid mingis ametis olemine ei tee sinust veel tipptegijat."}, {"text_idx": "#000014", "text": "Kolmandaks. Kaalutletud harjutamine on tihedalt seotud pideva tagasisidega. Tagasiside vajadus on sedavo\u0303rd ilmne, et selle pikem po\u0303hjendamine pole ehk vajalik. Inimene, kes ei tegele oma tegevusele tagasiside ku\u0308simise-saamise-analu\u0308u\u0308simisega tegeleb ko\u0303ige lihtsamal moel oletamise ehk o\u0303nnema\u0308nguga. Mo\u0303nikord la\u0308heb ta\u0308ppi ka, aga millal ja miks, pa\u0308ris ta\u0308pselt ei tea. Ja kui seda ei tea, siis pole vo\u0303imalik ka teadlikult paremaks saada."}, {"text_idx": "#000015", "text": "Muuseas, so\u0303ltumatu tagasiside saamine on eelko\u0303ige just tippjuhtide probleem, kellele sageli inimesed mo\u0303istetavatel po\u0303hjustel oma arvamust otse na\u0308kku u\u0308tlema ei tule. Seega, kuidas teha nii, et saaks ikkagi teada, mida inimesed juhi ka\u0308itumistest arvavad?"}, {"text_idx": "#000016", "text": "Neljandaks. Kaalutletud harjutamine paneb inimese eelko\u0303ige mentaalselt proovile. Sest kaalutletud harjutamine ta\u0308hendab eelko\u0303ige keskendumist, tegevuse sisse minemist. See on see, mis eristab harjutamist kui tuima korduste a\u0308ra tegemist ja kaalutletud harjutamist. Golvin va\u0308idab ka, et puht inimlikult pole kaalutletud harjutamist vo\u0303imalik pikalt teha, maksimum 4-5 tundi pa\u0308eva jooksul, mitmete kuni 1,5 tunniste sessioonidena. Seega, 10 tunnised to\u0308o\u0308pa\u0308evad ei tee sinust staari. Vaid mo\u0303ned kuni 1,5 tunnised harjutussessioonid pa\u0308evas, mil oled keskendunud end arendavale harjutusele."}, {"text_idx": "#000017", "text": "Ja viiendaks. Kaalutletud harjutamine pole lo\u0303bus. Po\u0303hjus on lihtne ja inimlikult arusaadav. Lusti ja ro\u0303o\u0303mu teevad meile tegevused, mida me ha\u0308sti oskame ja valdame. Kaalutletud harjutamise korral aga tegeleme reegline uue o\u0303ppimisega, mis ta\u0308hendab, et me ei oska seda, tagasisidest saame sellele ka kinnituse ning mitteoskamine ei tekita meis just ro\u0303o\u0303mu. Pehmelt o\u0308eldes. Samas, see on ka loogiline. Kui arendamine ja o\u0303ppimine oleksid meeldivad ja mo\u0303nusad, siis teksid seda ko\u0303ik ju ro\u0303o\u0303muga. Ent tegelikkus on ju midagi muud."}, {"text_idx": "#000018", "text": "Seega, maailmameistriks saamine ta\u0308hendab palju to\u0308o\u0308d. Ent ainult to\u0308o\u0308mahust ja\u0308a\u0308b va\u0308heks. Harjutada tuleb ka o\u0303igeid asju. Mis on aga need o\u0303iged asjad ja kuidas neid u\u0308les leida? Mo\u0303ned mo\u0303tted on, neist edaspidi."}, {"text_idx": "#000019", "text": "Liitu 3000+ juhi ja ettevo\u0303tjaga ning telli uudiskiri"}, {"text_idx": "#000020", "text": "Andekuse geeni puudumisest ehk kuidas ennast tippu viia"}, {"text_idx": "#000021", "text": "Kui sul oleks vaja minna arsti juurde ja sul on valida \u2013 kas la\u0308hed arsti juurde, kes on to\u0308o\u0308tanud omal alal 10 aastat vo\u0303i siis [...]"}, {"text_idx": "#000022", "text": "Minu uks on alati avatud. Ainult et keegi ei tule sealt sisse."}, {"text_idx": "#000023", "text": "Mulle meenus u\u0308kspa\u0308ev Tallinnas autoga u\u0308hest hotellist mo\u0308o\u0308da so\u0303ites selle kunagine juht. Heas u\u0308likonnas soliidse va\u0308ljana\u0308gemisega ha\u0308rrasmees, kes meie kohtumisel tema kabinetis suure laua a\u0308a\u0308res [...]"}, {"text_idx": "#000024", "text": "Kuidas kasvada ja realiseerida see, milleks sa vo\u0303imeline oled?"}, {"text_idx": "#000025", "text": "No\u0303uanded ja artiklid meeskonnato\u0308o\u0308st, coachingust, juhtimisest, vaimsest tugevusest. Juba 3000+ kasvajat ootab Sind ees."}]